《抚州署中答黄宫詹才伯》
明代·潘梅

彭蠡湖南下小艭，只缘司马殿名邦。宗工暂辍长杨赋，幼妇因贻弱柳江。

佐郡散衙怀旧侣，倚楼闻篴调新腔。劳劳往返邮亭使，珍重书传鲤一双。

作者简介：潘梅，字元夫，号罗阳梅。顺德人。明世宗嘉靖七年（一五二八）举人，卒业太学。官抚州通判、南京户部郎中。后归隐罗浮。清屈大均编《广东文选》卷六、清梁善长《广东诗粹》卷四、清温汝能《粤东诗海》卷二一等有传。